મકર : શરૂઆતમાં તા. 29 મધ્યાહન સુધીમાં શરીર અને મનથી થોડી અસ્વસ્થતા અનુભવશો. બહારનું ભોજન લેવાનું શક્ય એટલું ટાળવું. શરદી-સળેખમ, ખાંસી, અજીર્ણ જેવી બીમારીઓ હોય તેમને તારીખ 31 સુધી સાચવવું પડશે. નવા પ્રોજેક્ટની શરૂઆત કરવા માટે સપ્તાહના મધ્યનો સમય અનુકૂળ છે. સરકારી લાભ થવાની પણ શક્યતા છે. તા. 1,2 અને તા. 3ના રોજ વેપારીઓને વ્‍યાવસાયિક લાભ થાય. બિઝનેસમાં નવા ક્લાયન્ટ મળવાની અને નવી કંપનીઓ સાથે જોડાણો થવાની સંભાવના છે. નોકરિયાતોની કામમાં ધગશ અને આવડત જોઈને ઉપરી અધિકારીઓ પીઠ થાબડશે. આપની કારકીર્દિમાં તેનાથી લાંબાગાળાનો લાભ થશે. ઓફિસમાં સહકર્મીઓનો સહકાર મળી રહેશે. તા. 3 સાંજ પછી અને તા. 4ના રોજ આપના વિચારોમાં ઝડપથી ફેરફાર થાય. આમ તો આપ ઘણા આક્રમક અને જિદ્દી સ્વભાવના છો પરંતુ આ સપ્તાહે આપ વધુ પડતા લાગણીશીલ રહેશો જેથી કોઇના આકરા શબ્દોથી આપની લાગણી ઘવાશે. સ્‍થાવર મિલકતની બાબતમાં કોઇ નિર્ણય લેવો યોગ્‍ય નથી. માનસિક વ્‍યગ્રતા અને શારીરિક અસ્‍વસ્‍થતા રહે. સંતાનો સાથે સંબંધો સારા રહેશે તેમજ તેઓ આપની પ્રત્યે આદરભાવ રાખશે. ટૂંકમાં સપ્તાહ મધ્‍યમ ફળદાયી રહેશે.